23. SS oružana brdska divizija "Kama" (hrvatska br. 2)

**23. SS oružana brdska divizija "Kama" (hrvatska br. 2)**  (*23. Waffen-Gebirgs-Division der SS Kama* (*kroatische Nr. 2*)) osnovana je krajem 1944. Bila je sastavljena od dobrovoljaca iz NDH, hrvatskih antikomunista i tzv. Volkdeutchera.

Kao i 13. SS oružana brdska divizija "Handžar", dobila je ime po kratkom, turskom nožu pod imenom *kama*.

## Balkan 1944. 
**Kama** je druga hrvatska Waffen SS divizija. Nova divizija je dobila počasni naslov "Kama". Regrutacija u diviziju "Kama" počela je 10. juna 1944, a najveći broj oficira i podoficira bili su Nijemci. Hrvatski oficiri su također iz Handžar divizije prebačeni u "Kamu", uključujući i cijelu izviđačku jedinicu. Ovo je bila druga hrvatsko-muslimanska divizija.

Zanimljivo je to da "Kama" nikad nije bila u veličini divizije. U septembru 1944. divizija je brojala 3.793 vojnika. Plašeći se partizanskih ometanja u obučavanju regruta, mjesto obuke divizije bila je regija Bačka. Bačka je bila anektirana od Mađarske u aprilu 1941, i bila je dovoljno odvojena od partizanskog utjecaja.

Divizija počinje djelovati u julu i augustu 1944., ali tokom mjeseca septembra 1944. Crvena Armija je napravila opasno napredovanje prema Mađarskoj i Balkanu. Mjesto obuke divizije bilo je uz vatrenu liniju. SS-FHA je pokušao opremiti diviziju za borbu, 24. septembar je bio određen kao datum s kojim divizija kreće u borbu. Stepen obuke regruta je i dalje bio samo osnovni, međutim, određeni datum je došao. SS-FHA uvidio je da divizija nema vremena za potpuno formiranje. Kako se Crvena Armija kretala po Mađarskoj, njemački oficiri odlučili su ukinuti diviziju i njene vojnike i obučene oficire premiještali su u druge divizije. Odluka je donešena u oktobru 1944, i glavnina divizijskog sastava pomogla je u formiranju 31. SS dobrovoljačke grenadirske divizije.

Muslimanski vojnici iz divizije "Kama" su po zapovjedi otišli u Handžar diviziju. Neki od njih su dezertirali tokom puta u Handžarov štab, ali se većina javila na dužnost.

"Kama" je predviđena kao protivpartizanska jedinica, ali situacija u Evropi prisilila je njemačko vojno vodstvo na ukidanje divizije, i divizija nikada nije do kraja formirana niti je bila u borbama. Nakon raspuštanja jedinice redni broj 23 ustupljen je sljedećoj formiranoj, 33. SS dobrovoljačkoj pancergrenadirskoj diviziji "Nederland"

## Divizijski sastav
**Waffen-Gebirgsjäger-Regiment der SS 55* (kroat.Nr.3)
**Waffen-Gebirgsjäger-Regiment der SS 56* (kroat.Nr.4)
**SS-Gebirgs-Artillerie-Regiment* 23
**SS-Aufklärungs-Abteilung 23*
**SS-Panzerjäger-Abteilung 23*
**SS-Flak-Abteilung 23*
**SS-Pionier-Bataillon 23*
**SS-Gebirgs-Nachrichten-Abteilung 23*
**SS-Gebirgs-Sanitäts-Abteilung*
**SS-Feldersatz-Bataillon 23*

## Zapovjednici
**SS Standartenführer* Helmuth Raithel (1. jula 1944. - 28. septembra 1944.)
**SS Brigadeführer* Gustav Lombard (28. septembra 1944. - 1. oktobra 1944.)

## Reference 
## Literatura 
*John R. Angolia - Cloth insignia of the SS
*Georges M. Croisier - Waffen-SS
*Terry Goldsworthy - Valhalla's Warriors: A history of the Waffen-SS on the Eastern Front 1941-1945
*Jill Halcomb & Wilhelm P. B. R. Saris - Headgear of Hitler's Germany, Vol 2
*David Littlejohn - Foreign Legions of the Third Reich, vol 3
*James Lucas - Hitler's Mountain Troops: Fighting at the extremes
*Antonio J. Munoz - Forgotten Legions: Obscure Combat Formations of the Waffen-SS
*Marc J. Rikmenspoel - Waffen-SS Encyclopedia
*George H. Stein - The Waffen-SS: Hitler's Elite Guard at War 1939-1945
*Gordon Williamson - The Waffen-SS: 11. to 23. Divisions
*Mark C. Yerger - Waffen-SS Commanders: The Army, corps and divisional leaders of a legend
*Antonio J. Munoz - Forgotten Legions: Obscure Combat Formations of the Waffen-SS

Kategorija:Bosna i Hercegovina u Drugom svjetskom ratu
Kategorija:Jugoslavija u Drugom svjetskom ratu